stanford-oval/wikipedia huggingface dataset:
כריס מאסטרס
הופעה בישראל (2014)

ב-26 ביוני 2014, מאסטרס ניצח את האלוף במשקל כבד של הארגון, קן קרביס, ואת קרונוס בקרב משולש כחלק מהמופע "WrestleFest III" של הארגון AWO, וכתוצאה מכך זכה באליפות במשקל כבד של AWO. לעומת זאת, ב-27 בנובמבר, הוא ויתר על חגורת האליפות עקב התחייבויות אחרות שמנעו ממנו להגן על התואר.
חיים אישיים

למורדצקי יש שורשים פולנים ויהודים. הוא ציין שהאולטימייט ווריור ושון מייקלס היו שניים מהמתאבקים האהובים עליו בתהליך התבגרותו.
מגזין ההיאבקות The Wrestling Observer דיווח שיושב ראש ה-WWE, וינס מקמהן, החתים את מאסטרס פעם נוספת בשנת 2009 רק משום שהוא שמע להמלצתו של רנדי אורטון.
במרץ 2013, דווח שמורדצקי הציל את חיי אימו מפושע שביצע פשע הצתה בביתה. עוד דווח שהוא משך עץ מתוך הקרקע ושבר בעזרתו את אחד מחלונות הבית כדי ליצור נתיב מילוט, שבו אימו יכלה לצאת לחוף מבטחים.
אליפויות והישגים

הישגים בארגון ההיאבקות All Wrestling Organization – AWO
אליפות במשקל כבד של AWO (פעם אחת)
הישגים בארגון ההיאבקות Championship Of Wrestling – cOw
אליפות בין ארצית של cOw (פעם אחת)
הישגים בארגון ההיאבקות Championship Wrestling From Arizona
אליפות במשקל כבד של אריזונה (פעם אחת)
הישגים בארגון ההיאבקות Continental Wrestling Entertainment – CWE
אליפות במשקל כבד של CWE (פעם אחת)
הישגים בארגון ההיאבקות DDT Pro-Wrestling
אליפות איירון מן במשקל הבי מטאל (פעם אחת)
הישגים בארגון ההיאבקות National Wrestling Alliance – NWA
האליפות הלאומית של NWA (פעמיים, נוכחי)
הישגים בארגון ההיאבקות Ohio Valley Wrestling – OVW
אליפות הזוגות הדרומית של OVW (פעם אחת)  - עם ברנט אולברייט
הישגים בארגון ההיאבקות Preston City Wrestling – PCW
אליפות במשקל כבד של PCW (פעמיים)
טורניר הדרך לתהילה (2014)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-89 מתוך 500 המתאבקים הטובים ביותר לשנת 2007
הישגים בארגון ההיאבקות Qatar Pro Wrestling – QPW
אליפות הזוגות של QPW (פעם אחת, נוכחי)  - עם קרליטו
הישגים בארגון ההיאבקות Real Canadian Wrestling – RCW
האליפות הקנדית במשקל כבד של RCW (פעם אחת)
הישגים בארגון ההיאבקות Rome Wrestling Federation – RWF
אליפות במשקל כבד של RWF (פעם אחת)
הישגים בארגון ההיאבקות Vendetta Pro Wrestling
אליפות פרו במשקל כבד של Vendetta (פעם אחת)
הישגים בארגון ההיאבקות World Association of Wrestling – WAV
האליפות הבלתי מעורערת במשקל כבד של WAV (פעם אחת)
הישגים בארגון ההיאבקות World League Wrestling – WLW
אליפות במשקל כבד של WLW (פעם אחת)
הישגים בארגון ההיאבקות WrestleSport
אליפות במשקל כבד של WrestleSport (פעם אחת, נוכחי)
הערות שוליים

↑   השיר "Crazy Train" של אוזי אוסבורן בביצוע כריס מאסטרס, סרטון  באתר יוטיוב (אורך: 01:07)
↑  "הודעתי על העזיבה שלי את Impact Wrestling" בטוויטר
↑  כריס אדוניס חושף מדוע עזב את אימפקט
↑  תוצאות האירוע WrestleFest III באתר Cagematch
↑  עוד פרטים על החתמתו מחדש של מאסטרס
↑  מתאבק ה-WWE לשעבר, כריס מאסטרס, הציל את חייה של אימו מהצתת בית
מאסטרס באירוע מחווה לחיילים, 2005
מאסטרס מתאבק מול MVP באירוע מחווה לחיילים, 2009
מאסטרס באירוע של GFW,‏ 2015
אדוניס ואיליי דרייק בקרב זוגות, סלאמיברסרי XV
כריס מאסטרס מבצע את מהלך הסיום שלו, המאסטר לוק במהלך אירוע של PWA,‏ 2017
Quake 4

4 Quake הוא משחק מחשב שפותח על ידי Raven Software, בסדרת המשחקים Quake שפותחה על ידי חברת id Software. הכותר שייך לסדרת המשחקים Quake, המשחק מהווה את הכותר הרביעי בסדרה, אשר ממשיך את העלילה מהמקום בו הפסיקה במשחק השני (לשלישי לא הייתה עלילה, משום שהוא התבסס על משחק מרובה משתתפים ברשת האינטרנט), ויצא ב-18 באוקטובר 2005 למחשב האישי ומאוחר יותר גם לפלטפורמות נוספות.
משחקיות

בעוד שהכותר הקודם בסדרה, Quake 3: Arena, התמקד כמעט במלואו במשחק מרובה משתתפים ברשת האינטרנט, ב Quake 4 הדגש העיקרי הוא על הקמפיין לשחקן יחיד, כאשר עלילתו ממשיכה את עלילת Quake 2 מהמקום בו הפסיקה. המוטיבים המרכזיים במשחק הם מדע בדיוני צבאי ואימה, ובמסגרתו השחקן מגלם דמות של נחת חלל המבצע משימות קרביות יחד עם חברי צוותו על כוכב לכת עוין. את המשימות ניתן לבצע לבד, כאשר השחקן חמוש בארסנל רחב למדי של כלי נשק וציוד (רובם הופיעו במשחקי Quake הקודמים), או ביחד עם חברי צוות נוספים (NPCs - דמויות בלא שחקן), בדומה למשחקי Call of Duty. הלוחמים המצטוותים אל השחקן יסייעו לשחקן להילחם באויבים לאורך השלב, אך חלקם גם ישמשו כחובשים קרביים, וירפאו את השחקן כאשר נקודות החיים שלו יורדות, או כטכנאים, המתקנים את שריונו ומספקים שיפורים ושכלולים שונים לכלי נשקו. גם הבינה המלאכותית של האויבים השתפרה, והם יכולים לאגף את השחקן, להשתגר ממקום למקום ואף לזמן אויבים אחרים לעזרתם. בעוד שרוב המשימות מתרחשות בחללים סגורים כמתקנים צבאיים של האויב החוצני, מחסנים או מפעלי תעשייה, חלק מהשלבים מתרחשים על פני השטח של כוכב הלכת והשחקן יוכל להיעזר ברק"מ כטנקים או מכונות הליכה משוריינות על מנת לעבור אותם.
משחקיות > הנשק במשחק

במשחק, יש מגוון רחב של כלי נשק לשימוש, של בני האדם ושל היסטוריגים.
אקדח - הנשק הראשון שמקבל השחקן כבר בתחילת המשחק. לאקדח יש תחמושת בלתי מוגבלת (ולכן אין צורך לטעון) ויש אפשרות לטעון את הירייה כדי שהיא תעשה יותר נזק (דורש מהשחקן ללחוץ רצוף כמה שניות ואז לשחרר).
תת מקלע - הנשק השני שאותו מקבל השחקן, לנשק הזה יש כוונת שמדייקת את היריות. בנוסף במהלך המשחק הנשק משופר כך שהמחסנית מסוגלת לנשוא פי 2 כדורים יותר.
רובה ציד - רובה ציד טיפוסי, בדרך כלל שימושי להריגת זומבים. החיסרונות שלו הם הטעינה האיטית שלו והירייה האיטית מאוד שלו. במהלך המשחק המחסנית שונתה, כך שהטעינה אחרי השיפור מהירה בהרבה.
Nailgun - מקלע מסתובב רב קנים. נשק קלאסי מ־Quake הראשון שחזר למשחק זה. יתרונו הוא עוצמתו וחסרונו שהוא יורה לאט (אך מהר יותר מרובה הציד). לנשק נוספו שני שיפורים במהלך המשחק - מחסנית יותר גדולה וכוונת שמראה איפה נמצאים האויבים.
Hyperblaster - רובה אוטומטי חזק שמשתמש בפעימות אנרגיה במקום בקליעים רגילים. לאחר שיפור במהלך המשחק, כדורים שנורו מרובה זה שפוגעים בקיר חוזרים בזווית שהם פגעו (אפקט ריקושט, כמו קרני האור ובדומה לנשק מסוים מאחת ההרחבות של Quake 2) כך מתאפשר סיכוי יותר גדול לפגיעה באויבים.
מטול רימונים - משגר רימונים. שימושי נגד בוסים בהיעדר נשק חזק יותר, ונגד אויבים רחוקים.
רובה חשמל - נשק שיורה זרם חשמלי. במקור היה ניסוי של הסטרוגים ליצור נשק חדש.
Railgun - רובה חזק המשמש לצליפה, שיורה פגזים במהירות כדי ליצור נזק גבוה לאויב אך גם בקצב ירייה איטי מאוד (כ-3.5 שניות בין ירייה). נחשב לאחד מכלי הנשק החזקים במשחק ומשתמשים בו בעיקר כרובה צלפים וכנשק קטלני נגד בוסים.
משגר רקטות - משגר טילים נגד האויב. החיסרון הוא שאם אתה קרוב מדי לפיצוץ הטיל גם אתה נפגע. שימושי נגד בוסים ואויבים מעופפים בהיעדר נשק חזק/מדויק יותר. לנשק זה יש שיפור במלך שלב מתקדם במשחק והוא במקום לשגר כל פעם טיל אחד, ניתן לשגר מהר 3 טילים ברצף.
Dark Matter Gun - הנשק החזק ביותר במשחק. מבוסס על BFG10K מהמשחקים הקודמים (שהוא בעצמו מבוסס על ה BFG 9000 ממשחקי DOOM) נשק זה יורה כדור אנרגיה חזק מאוד שיכול להרוג המון אויבים במכה. החסירון שלו הוא זמן ההמתנה הארוך בין כל ירייה.
משחקיות > משחק מרובה משתתפים

המשחקיות במצב זה זהה למשחקיות של קודמו, Quake 3: Arena, ומציעה מגוון מצבי משחק: קרב "כולם על כולם", תפיסת דגל, קבוצה נגד קבוצה, אחד על אחד וכו'. ניתן גם שם להשתמש במהלכים מיוחדים מקוויק 3 כמו קפיצת טיל וקפיצה הצידה. מצב מרובה המשתתפים של המשחק, המבוסס על מודל לקוח-שרת, זהה לזה של Doom 3, אך הותאם ליותר שחקנים בשרת משחק. כמו קודמו, קוויק 4 הוא בין המשחקים המשוחקים ביותר בתחרויות משחקי מחשב וספורט ממוחשב כגון: Cyberathlete Professional League ו Electronic Sports World Cup. id, מפתחת המשחק, עורכת בכל שנה את כנס ה-QuakeCon ועורכת גם היא תחרויות במשחק במסגרת כנס זה.
עלילה

עלילת המשחק, הממשיכה את העלילה של Quake 2, מתרחשת בשנות השישים של המאה ה-21, במהלך המבצע המכונה "מבצע אוברלורד חייזרי" נגד כוכב לכת חוצני עוין - כוכב הסטרוגים (Stroggos). גיבור המשחק, קורפורל (רב"ט) מתיו קיין, הוא נחת חלל, חבר בצוות "רינו" כחלק מכוח הפלישה של בני האדם לכוכב הסטרוגים ומשימתו יחד עם הצוות היא להבטיח שהסטרוגים לעולם לא יגיעו יותר לכדור הארץ (לאחר נפילת מקרון במשחק השני). בדומה למשחק השני, החללית מתרסקת באמצע שדה הקרב, ומתיו וצוותו חייבים לבצע משימות שונות שמטרתם לחבל, להרוס ולהשמיד מתקנים צבאיים של הסטרוגים תוך כדי חזרה לספינת האם.
הקמפיין מתחלק לשני חלקים:
עלילה > מבצע: יתרון

בחלק הראשון הצוות מקבל הוראה להתגנב ולהשמיד את הנקסוס - מתקן צבאי חשוב ביותר של הסטרוגים, בעזרתו חיילי הסטרוגים נשלטים ומקבלים פקודות. הצוות שולח פצצה אלקטרו-מגנטית לתוך המבנה, אשר מסוגלת להשמיד את כל האלקטרוניקה במבנה ולהשבית את מערך התקשורת של הסטרוגים. בדרך למבנה, כלל הצוותים האחרים אשר אמורים ללוות את צוות רינו חוסלו לחלוטין. בתוך בניין הנקסוס, מתנהל קרב קשה והתוכנית נכשלת. טכנאי הצוות, שטראוס מפעיל את תוכנית ב', שבה קיין חודר למתקן הטטרה-נוד ואמור להשמיד את מערך התקשורת באמצעות חימום יתר של הרכיבים על ידי כיבוי מתקני הקירור. אך גם תוכנית זו נכשלת לאחר שקיין נופל בשבי בידי לא אחר מאשר מאקרון - שהוחזר לחיים, משופר ובנוי מחדש. לאחר הנפילה בשבי, הוא מועבר למתקן בו הופכים בני אדם לסטרוגים (סטרוגיפיקציה; Stroggification): תחילה גופו של קיין נסרק והמידע מוזן למסד נתונים. לאחר מכן, קיין מקבל זריקת סטרואידים ואנטיביוטיקה על מנת שישרוד את התהליך כולו. בהמשך, רגליו נקטעים על ידי מסור ומוזרקים אליו חומרים אשר מונעים ממנו לאבד דם ולשרוד. בהמשך, במקום רגליו הקטועות, קיין מקבל זוג רגליים ביוניות משוריינות, לחזהו מוצמד שריון וחלק מאמותיו מוחלפות באמות ביוניות. קיין מועבר לתחנה הבאה, בה מוזרק אל מוחו צ'יפ ותאי עצב מהונדסים, אשר מאפשרים לו להבין את שפת הסטרוגים באופן מיידי והופכים אותו ביולוגית לסטרוג שלם. בתחנה הבאה והאחרונה, הצ'יפ אשר אמון על שליטה מלאה בגופו אמור להתחיל לפעול, אך בטרם שזה קורה, הצוות של קיין מחלץ אותו משם. במהלך המנוסה מהבניין, אנדרסון, הרופא של חוליית רינו, נפל קורבן למלכודת שבה הוא נתפס בשבי על ידי הסטרוגים ולא ידוע מה עלה בגורלו. קיין מגלה שגם אם הפצצה הייתה מתפוצצת, זה לא היה מספיק כדי להשמיד את הנקסוס. קיין ממשיך ללחום במגוון אויבים - זומבים, חיילי סטרוג סייבורגים, ובמפקד שלו - לשעבר, שכן הוא גם הפך לחייל סטרוגי, וחוזר לספינת הפיקוד.
עלילה > מבצע: התקווה האחרונה

בחלק השני, מפקדיו של קיין מגלים שהתוספות המכניות שיפרו בהרבה את יכולותיו ומתגבשת תוכנית חדשה להשמיד את הנקסוס. ליבת הנקסוס מוגנת על ידי שלושה טרמינלים (מסופים): טרמינל נתונים ברשת, טרמינל עיבוד נתונים וטרמינל אחסון נתונים. רק קיין יכול להיכנס לטרמינלים האלו ולכבות אותם. לאחר משימה ארוכה ומפרכת הוא מגיע אל ליבת הנקסוס, שם הוא פוגש במאקרון, נלחם בו ומחסל אותו סופית. לאחר מכן הוא הורס את ליבת הנקסוס, חוזר אל ספינת האם ושם הם חוגגים והמשחק נגמר - לא לפני שקיין מקבל פקודות חדשות.
הערות שוליים

↑  לכל כלי הנשק יש תחמושת משלהם ואינם משתמשים בתחמושת של שום נשק אחר.
| משחקי חברת id Software |
| --- | --- | --- |
| Wolfenstein | Wolfenstein 3D (הרחבה: Spear Of Destiny)‏ • Return to Castle Wolfenstein‏ • Wolfenstein: Enemy Territory‏ • Wolfenstein (2009)‎ |  |
| סדרת DOOM | דום • דום II: גיהנום על כדור הארץ • דום 3 • דום (2016) • דום הנצחי |  |
| סדרת Quake | Quake‏ • Quake 2‏ • Quake 3: Arena‏ • Quake 4‏ • Enemy Territory: Quake Wars‏ • Quake Live‏ • Quake Champions |  |
| סדרת Rage | Rage 2 • Rage |  |
| משחקים אחרים | דייב המסוכן • קומנדר קין • Heretic‏/Hexen‏/Hexen II‏ |  |
| מנועי משחק | Doom Engine‏ • Quake Engine (id Tech 1)‏ • id Tech 2‏ • id Tech 3‏ • id Tech 4‏ • id Tech 5‏ • id Tech 6‏ • id Tech 7‏ |  |
| --- | --- |
בקרת זהויות :  BnF: cb16600702n (data) 
מתיו קיין לוחם בסייבורג סטרוגי
EMD G12

| --- | --- |

 מאפיינים כלליים
 יצרן:  Electro-Motive Diesel 
 יחידות שיוצרו:  670 
 
EMD G12 היא סדרת קטרים דיזל-חשמליים המופעלת על ידי חברת רכבת ישראל ועל ידי חברות רכבות נוספות בעולם.
בשימוש רכבת ישראל

בשנת 1954 נקנו 23 הקטרים מסדרה זו בעבור רכבת ישראל (מספרם: 104–126). חלקם עברו הסבה למנועי 12-645E. ארבעת הקטרים נוספים הגיעו לרכבת ישראל כאשר נפלו שלל ממצרים במלחמת ששת הימים (מספרם: 127–130, המספר הסידורי שלהם שונה לאחר מכן).
החל משנת 2015, צבעה רכבת ישראל את כל הקטרים מסדרה זו בצביעה חדשה בצבעים כחול וכסף.
קטר EMD G12 בשימוש רכבת ישראל בסכמת הצביעה הישנה
קטר EMD G12 בשימוש רכבת ישראל בסכמת הצביעה החדשה
קטר EMD G12 מס' 107 במוזיאון רכבת ישראל, שנת 2006.
מאחריו ניצב קטר EMD G16 (אנ') מס' 163 ששימש את הרכבת המצרית ונלקח שלל במלחמת ששת הימים. במשך השנים שוחזרו הקטרים ונצבעו מחדש. קטר 163 נצבע ב-2019 בסכימת הצבעים המקורית של "הרכבת הלאומית המצרית"
הערות שוליים

↑  סידור מחדש של האולם הראשי במוזיאון הרכבת, בעמוד הפייסבוק של מוזיאון רכבת ישראל, 5 בנובמבר 2019
↑  פעילות לפסח: בואו לראות את הג'מבו המצרי במוזיאון הרכבת, באתר וואלה, 1 באפריל 2021
ערך זה הוא קצרמרבנושא רכבות. אתם מוזמנים לתרום לוויקיפדיה ו.
מימון

ערך זה עוסק בתחום בכלכלה. אם התכוונתם למשמעות אחרת, ראו .
מימון הוא שם כולל לתחומים התאורטיים והיישומיים העוסקים בגיוס כספים, ניהול השקעות, תקצוב, ניהול פרויקטים וניהול סיכונים פיננסיים. מימון הוא מכלול הפעולות שאנשים וארגונים נוקטים בהן על מנת לנהל את כספם, או על מנת לגייס כספים לפרויקטים שהם מעוניינים בהם.
המילה "מימון" מקורה במילה ממון, ומימון כפשוטו הוא גיוס כספים למטרה כלשהי.
תחומי המימון > ניהול פיננסי

הניהול הפיננסי, שנקרא גם מימון חברות או פירמות (Corporate finance), עוסק במכלול התמודדותה של חברה עם סוגיות פיננסיות, ובהן: גיוס כספים, מבנה הון, מחיר הון, ניתוח כדאיות פרויקטים, חישובי ערך נוכחי, ניהול סיכונים פיננסיים ועוד.
בעידן המודרני חברות מחויבות לקבל החלטות השקעה רבות. במסגרת זו על מנהל הכספים להיות מיומן בבחינת עומק של הפרויקטים המוצעים, לדעת להעריך את התשואה הצפויה בפרויקט, ולעמת מולה את עלות ההון המגויס. פרויקט עשוי להיות הקמת מפעל חדש, קניית נכס מקרקעין או הקמת נכס כזה. ההיבט החשוב בבחינה מעין זו הוא הקשר בין תשואה לסיכון – ככל שעולה רמת אי הוודאות בפרויקט – נדרשת תשואה גבוהה יותר על מנת לפצות על הסיכון.
תחומי המימון > שוקי ההון והכספים

שוקי הון מפגישים בין לווים ומלווים לטווח ארוך, ובין משקיעים לחברות הזקוקות למימון. שוק הון מודרני כולל מסחר במניות, באג"ח, ובנגזרים. שוקי כספים הם שווקים בהם מתנהלת פעילות המימון בעיקר לטווח קצר, כמו פיקדונות בבנקים, הלוואות לזמן קצר, ניירות ערך מסחריים, ועוד. שוק חדש שנוצר עם התפתחות רשת האינטרנט הוא מימון המונים.
תחומי המימון > השקעות

| --- | --- |
 :  ראו גם – השקעה, הון ראשוני, הלוואה
השקעות של גורמים שונים בשוק ההון עשויות להיות למטרות שונות ולטווחים שונים. סוגי ההשקעות משתנים בהתאם לאופי המשקיע: משקיעים מסוימים עשויים להשקיע כספים לשם שמירה על ערך כספם, בעוד אחרים מעוניינים למקסם את רווחיהם. גם כאן חל הכלל כי ככל ששיעור התשואה על ההשקעה עולה, כן עולה רמת הסיכון.
גופים מוסדיים כגון קרנות פנסיה משקיעים בדרך כלל לטווח ארוך, ועשויים להיכנס להשקעות לטווח של עשרות שנים.
הוצאות מימון

| --- | --- |
 :  ראו גם – עלות, קשרי משקיעים, שימור לקוחות
הוצאות מימון הם סעיף מרכזי בדוח רווח והפסד של תאגיד. הוצאות אלו כוללות בראש ובראשונה את תשלומי הריבית, אך גם הוצאות אחרות ובהן: הוצאות התאגיד בגין גידור, רווחי או הפסדי התאגיד מניירות ערך שהוא מחזיק, ועוד.
שחקנים בשוקי ההון והכספים

| --- | --- |
 :  ראו גם – מימון המונים, הנפקה, חברת הזנק
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הבנק מאגד את הפעילויות של לווים ומלווים רבים. בנק מקבל פיקדונות ממלווים, עליהם הוא משלם ריבית. הבנק מלווה את הפיקדונות האלה ללווים. הבנקים מאפשרים ללווים ומלווים, בגדלים שונים, לתאם את הפעילות ביניהם.
ראו גם

| --- | --- |
: ספר: מימון
אוסף של ערכים בנושא הזמינים להורדה כקובץ אחד.
מינוף פיננסי
היוון
לוח סילוקין
התאוריה המודרנית של תיקי השקעות
התרמה
מימון המונים
לקריאה נוספת

חיים לוי, גיא קפלנסקי, מבוא למימון - מימון חברות בישראל הלכה ומעשה, הוצאת מאגנס, 2009.
טום קרגנבילד, "סיכונים, עוני, והחשיבות של בנקים לגישור בין השניים", באתר כלכלה קלה, 19 בינואר 2017
יהודה גרינפלד

| --- | --- |

 לידה:  18 בפברואר 1956  (בן 68) דז'רז'וניוב, רפובליקת פולין 
 הישג בולט:  אלוף ישראל בשנים 1982 ו-1990
 הדרגה הגבוהה ביותר:  רב-אמן משנת 1980
 מד כושר מרבי:  2550 (יולי 1986)
 מד כושר נוכחי:  ‏(אוקטובר 2024)
 מדינה:  פולין, ישראל
 
יהודה גרינפלד (נולד ב-18 בפברואר 1956) הוא שחמטאי בדרגת רב אמן, אלוף ישראל פעמיים (בשנים 1982 ו-1990) ואלוף ישראל בשחמט בזק 4 פעמים (ב-1984, 1986, 1988 ו-1995). ייצג 6 פעמים את ישראל באולימפיאדות השחמט. מאמן שחמט.
גרינפלד הוא הישראלי השני שזכה בדרגת רב אמן (אחרי יאיר קריידמן).
בשנת 1976 היה חבר נבחרת ישראל באולימפיאדת הסטודנטים (שנערכה בקראקס, שבוונצואלה), שסיימה במקום החמישי. בשנת 1981 היה חבר נבחרת ישראל באולימפיאדת הצעירים (שהתקיימה בגראץ, שבאוסטריה), שסיימה במקום השישי.
העפיל פעמיים לתחרות הבינאזורית (שלב מקדים לאליפות העולם): בשנת 1979 (התחרות נערכה בריגה, שבברית המועצות) ובזאגרב וב-1987 (ביוגוסלביה).
נכון למאי 2022, גרינפלד מדורג במקום ה-54 בדירוג בישראל לפי מד כושר.
ביוגרפיה

נולד בדז'רז'וניוב, שבפולין להורים רופאי שיניים. אביו מנחם ואמו אירנה היו ניצולי שואה. עלה לישראל עם משפחתו בשנת 1957, במסגרת עליית גומולקה. לו אחות אחת הגדולה ממנו בשנתיים.
גרינפלד נולד שומע, אך בגיל חצי שנה חלה וטופל באנטיביוטיקה שגרמה לחירשותו.
משחק בשורות מועדון אשדוד בליגה הלאומית.
עובד בחברת הגיחון.
מתגורר במבשרת ציון, נשוי ואב לבן.
הישגים בולטים

1974 - זכה באליפות ישראל לנוער
1982 - זכה באליפות ישראל
1984 - זכה בתחרות השחמט בדורטמונד
1984 - סיים במקום שני באליפות ישראל
היה אלוף ישראל בשחמט בזק ארבע פעמים: ב-1984, 1986, 1988 ו-1995.
1985 - זכה בטורניר העולמי שנערך בפילדלפיה ביחד עם מקסים דלוגי ודמיטרי גורביץ'. דלוגי זכה במשחק המכריע
1990 - זכה בשנית באליפות ישראל
2012 - זכה באליפות ירושלים, לאחר שצבר 7 נקודות מ-8 משחקים
2012 - זכה באליפות העולם בשחמט בזק לחירשים וכבדי שמיעה שנערכה באלמטי, שבקזחסטן, לאחר שסיים בתוצאה מקסימלית של 9 נקודות מ-9 אפשריות
2014 - זכה בשנית באליפות ירושלים, לאחר שצבר תוצאה מקסימלית של 9 נקודות מ-9 אפשריות
2014 - זכה בשנית באליפות העולם בשחמט בזק לחירשים וכבדי שמיעה שנערכה בקרואטיה
2017 - חלק את המקום הראשון באליפות אירופה לכבדי שמיעה, שנערכה בשוודיה, לאחר שצבר 6 נקודות מ-7 אפשריות. לאחר התרת שוויון נקודות סיים במקום השני.
2018 - זכה בשלישית באליפות העולם בשחמט בזק לחירשים וכבדי שמיעה שנערכה במנצ'סטר, שבאנגליה, לאחר שצבר 10.5 נקודות מ-11 אפשריות.
2019 - זכה באליפות אירופה לחירשים וכבדי שמיעה, בתחרות שנערכה בלבוב שבאוקראינה, לאחר שסיים עם ניקוד מושלם 7 נקודות מתוך 7 אפשריות.
2021 - זכה פעם נוספת באליפות אירופה לחירשים וכבדי שמיעה, בתחרות שנערכה בהולנד.
קבלת דרגות בינלאומיות

1978 - אמן בינלאומי
1980 - רב-אמן.
הופעות באולימפיאדות

גרינפלד ייצג 6 פעמים את ישראל באולימפיאדות השחמט.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שנה | לוח | מד כושר | נקודות | תוצאות |  % | מקום |
| 1978 | 2 רזרבה | 2330 | 5.5 מ 9 | 2+ 7= 0- | 61.1 | 5 קבוצתי, 13 אישי |
| 1980 | 3 | 2455 | 7 מתוך 11 | 6+ 2= 3- | 63.6 | 8 קבוצתי, 10 אישי |
| 1982 | 1 | 2480 | 5.5 מתוך 11 | 2+ 7= 2- | 50.0 | 13 קבוצתי, 37 אישי |
| 1984 | 1 | 2450 | 5 מתוך 11 | 3+ 4= 4- | 45.5 | 13 קבוצתי, 55 אישי |
| 1990 | 2 | 2540 | 2.5 מתוך 8 | 0+ 5= 3- | 31.3 | 16 קבוצתי |
| 1992 | 1 רזרבה | 2510 | 6 מתוך 9 | 4+ 4= 1- | 66.7 | 11 קבוצתי, 12 אישי |
מבחר תחרויות נוספות בהן השתתף

אליפויות ישראל בשחמט בשנים - 1976, 1978, 1980, 1982, 1984, 1986, 1990, 1992, 1994, 1996, 1998, 2004, 2010, 2013, 2016, 2018, 2021.
אליפות אירופה בשחמט 2015.
הערות שוליים

↑  ראיון עם גרינפלד בקבוצת הפייסבוק "עובדות כו"ח", באתר Facebook, ‏27.10.2021
↑  יוחנן אפק, יהודה גרינפלד – שלישי באליפות העולם, באתר www.chess.org.il, ‏2016-06-01
↑  טורניר העולמי הפתוח בשחמט (ויקיפדיה הרוסית)
↑  יוחנן אפק, יהודה גרינפלד- אלוף העולם!, באתר האיגוד הישראלי לשחמט, 19 ביולי 2018
↑  שאול הון, יהודה גרינפלד הוכתר כרב אמן בשחמט, מעריב, 3 באוגוסט 1980
↑  יהודה גרינפלד באולימפיאדת בואנוס איירס 1978, באתר Olimpbase (באנגלית)
↑  יהודה גרינפלד באולימפיאדת ולטה 1980, באתר אולימפבייס (באנגלית)
↑  יהודה גרינפלד באולימפיאדת לוצרן 1982, באתר אולימפבייס (באנגלית)
↑  יהודה גרינפלד באולימפיאדת סלוניקי 1984, באתר אולימפבייס (באנגלית)
↑  יהודה גרינפלד באולימפיאדת נובי סד 1990, באתר אולימפבייס (באנגלית)
↑  יהודה גרינפלד באולימפיאדת מנילה 1992, באתר אולימפבייס (באנגלית)
↑  גמר אליפות ישראל 2021, באתר האיגיד הישראלי לשחמט
| --- | --- |
בקרת זהויות :  ISNI: 0000 0003 8781 8878  NTA: 124407226  VIAF: 280865355   WorldCat (עם VIAF): 280865355
יחסי בנגלדש–ישראל

| יחסי בנגלדש–ישראל |
| --- | --- |
בנגלדש: ישראל
   לחצו כדי להקטין חזרה    לחצו להגדלה   

בנגלדש: ישראל
שטח (בקילומטר רבוע)
148,460: 22,072
אוכלוסייה
174,630,132: 10,023,983
תמ"ג (במיליוני דולרים)
437,415: 509,901
תמ"ג לנפש (בדולרים)
2,505: 50,868
משטר
דמוקרטיה פרלמנטרית

בין מדינת ישראל והרפובליקה העממית של בנגלדש לא מתקיימים יחסים דיפלומטיים או יחסי סחר רשמיים, נכון ל-2025.
בנגלדש היא אחת מתוך 28 מדינות החברות באו"ם שאינן מכירות במדינת ישראל.
היסטוריה

בתאריך 4 בפברואר 1972, כשנה לאחר הכרזת העצמאות של בנגלדש מפקיסטן במהלך חודש מרץ 1971, ישראל הכירה רשמית בעצמאותה של המדינה החדשה, ובכך הייתה המדינה הראשונה בעולם שהכירה בבנגלדש. הדבר נבע במידה רבה מנטייתה החיובית של דעת הקהל בישראל ביחס למאבק הבנגלדשי לעצמאות, וזאת במסגרת ההשוואה המתבקשת למאבק העם היהודי לעצמאות מדינית במדינת ישראל. עם זאת, בשל זהותה האסלאמית המובהקת של המדינה החדשה, ושאיפתה לכינון יחסים קרובים עם מדינות ערב והעולם המוסלמי, ממשלת בנגלדש דחתה באופן רשמי את ההכרה הישראלית, כאשר שר החוץ של בנגלדש דאז, קהונדוקר מושטק אהמד, שלח מכתב לממשלת ישראל בשם ממשלת בנגלדש, בו מסר כי בנגלדש אינה יכולה לקבל את ההכרה הישראלית בה.
באופן הצהרתי ועקבי, בנגלדש תומכת לאורך השנים בסופו של "הכיבוש הבלתי חוקי של פלסטין", וכן בהקמת מדינה פלסטינית ריבונית.
במהלך המחצית הראשונה של שנת 2000, החלו מגעים חשאיים ראשונים בין שתי המדינות לקראת כינונם של יחסים דיפלומטיים. עם זאת, מגעים אלו לא נשאו פרי.
במהלך חודש נובמבר 2003, העיתונאי הבנגלדשי הפרו-ציוני סלאה צ'ודהורי נעצר בשל ניסיונו לטוס לתל אביב, והועמד לדין בגין "המרדה, בגידה, וחילול השם". בסופו של דבר צ'ודהורי נידון למאסר של שבע שנים.
בעקבות מלחמת לבנון השנייה בשנת 2006, בנגלדש הציעה לשלוח כוחות צבא לאזור דרום לבנון כחלק ממשימתו של כוח האו"ם המופקד על שמירת השקט באזור. עם זאת, הצעה זו נדחתה על ידי ישראל, וזאת עקב חוסר נכונותה של בנגלדש להכיר רשמית במדינת ישראל. חרף אי ההסכמה הישראלית, בנגלדש ונפאל היו המדינות הראשונות שכוחותיהם הגיעו לחופי דרום לבנון, וזאת בשעה ששאר מדינות המערב, וביניהן התורמת העיקרית לכוח האו"ם, צרפת, התעכבו בפריסת חייליהם. 
בהמשך, ומיד לאחר ששאר כוחות האו"ם הגיעו לאזור, הכוחות הבנגלדשים נאלצו לעזוב באופן מיידי, מתוקף ההכרה בבנגלדש כצד שאינו נייטרלי בסכסוך, וזאת גם בשל הצהרתו של שר חוץ הבנגלדשי מורשד קהאן, שתיאר את המתקפה הישראלית בשטח לבנון כ"טרור מדיני", והכריז בדבר העברת סיוע הומניטרי לעם הלבנוני ולעם הפלסטיני בעקבות תקיפות צה"ל.
בהצהרה שפורסמה בג'רוזלם פוסט בתאריך 2 בספטמבר 2011, מסר דובר מטעם ממשלת ישראל כי ”אין לנו סכסוך עם בנגלדש. אנחנו שואפים לדיאלוג. אנחנו מעוניינים במיסוד היחסים. אנו מזמינים בברכה צליינים מבנגלדש לבקר בעיר הקודש ירושלים”.
ב-22 במאי 2021 הודיעה ממשלת בנגלדש על הסרת הכיתוב בדרכון המדינה שאסר לבקר בישראל.
ב-2023 במהלך מלחמת חרבות ברזל, בנגלדש ביחד עם 4 מדינות שונות הגישו בקשה לבית הדין הבינלאומי לחקור את ישראל בגין פשעי מלחמה.
יחסי מסחר

לאורך השנים, בנגלדש הקפידה בדבר הטלת חרם כלכלי מלא על מדינת ישראל, וזאת חרף העובדה ששתי המדינות חברות בארגון הסחר העולמי. בנגלדש גם אוסרת על כל מגעים כלכליים בין אזרחיה ואזרחי ישראל.
עם זאת, במהלך בשנת 2014, ולאחר פרסום סטטיסטיקה רשמית מטעם הלשכה לקידום הייצוא בבנגלדש, התגלה כי בנגלדש ייצאה כמות קטנה של סחורה, בשווי של כ-2,577 דולר, לישראל במהלך השנה הפיסקלית 2013-14.
על פי נתוני OEC, בשנת 2016 היקף הייצוא הישראלי לבנגלדש הסתכם ב-752 אלף דולר אמריקאי; הסחורה כללה בעיקר טלפונים, כלים רפואיים ומוצרים כימיים. באותה השנה, ישראל ייבאה מבנגלדש סחורה בשווי 45 מיליון דולר אמריקאי; הסחורה כללה בעיקר מוצרי טקסטיל (99%).
ראו גם

יחסי ישראל–פקיסטן
סילביה (בלט)

סילביה (בצרפתית: Sylvia, השם המלא במקור: Sylvia, ou La nymphe de Diane ("סילביה, או הנימפה של דיאנה")) הוא בלט באורך מלא בשתיים או שלוש מערכות. את הכוריאוגרפיה לבלט יצר לואי מראנט, למוזיקה מאת ליאו דליב בשנת 1876. "סילביה" הוא מבחינות רבות בלט קלאסי טיפוסי. "סילביה" נודע ברקע הארקאדי המיתולוגי שלו, בכוריאוגרפיה, בתפאורות רחבות היריעה ומעל לכל, בפרטיטורה שלו.
מקורות הבלט הם במחזה של טורגואטו טאסו מ-1573 "אמינטה", שמספק את בסיס העלילה ליצירה של דליב. ז'יל בארבייה ובארון דה ריינאך עיבדו את המחזה בשביל בלט האופרה של פריז. עיבוד לפסנתר חובר ב-1876 והסוויטה לתזמורת ב-1880.
הצגת הבכורה של "סילביה", ביום רביעי 14 ביוני 1876 בארמון גרנייה, עברה בלי לעורר תשומת לב של ממש. למעשה, שבע ההפקות הראשונות של "סילביה" לא נחלו הצלחה מסחרית. ההפקה המחודשת, בשנת 1952, עם כוריאוגרפיה של פרדריק אשטון, עשתה את הבלט לפופולרי. הצלחתו של אשטון הכינה את הבמה להפקות של 1997, 2004, 2005 ו-2009, שכולן התבססו על הכוריאוגרפיה שלו משנת 1952.
היסטוריה > הכנות

בשנת 1875 בחרה האופרה של פריז בלברית של ברבייה וריינאך ל"סילביה". גם מראנט נבחר לכתיבת הכוריאוגרפיה ל"סילביה", בהתבסס על ניסיונו העשיר בתחום ומעמדו כ"מנהל בלט ראשי" באופרה של פריז. כל שאר הכוריאוגרפים הסבירים לא היו זמינים אז.
החזרות ל"סילביה, החלו ב-15 באוגוסט 1875, כשרק השליש הראשון של המוזיקה נשאר לא שינוי. לכל אורך תקופת החזרות ביצע דליב שינויים מתמידים בפרטיטורה, במקרים רבים ב"עזרת" מראנט וריטה סאנגאלי, שנועדו לרקוד בתפקיד ראשי. ההתפתחות הזאת בפרטיטורה הייתה תהליך מייגע של תיקונים, עצירות והתחלות מחדש. מראנט, במיוחד, הציק לדליב בתביעותיו וחזר וביקש שינויים בפרטיטורה לטובת הכוריאוגרפיה שלו, אך ליאו דליב "הכניס את השינויים המבוקשים במועדם."